stanford-oval/wikipedia huggingface dataset:
צ'ייס סטוקס
הערות שוליים

↑  Walsh, Savannah (7 במאי 2020). "All About Chase Stokes, The Breakout Star Of Netflix's Outer Banks". Elle. {{cite web}}:  (עזרה)
↑  "Outer Banks | Netflix Official Site". Netflix.
↑  Christiansen, Kathleen (30 באפריל 2020). "Netflix star Chase Stokes says 'Outer Banks' reminds him of Orlando". Orlando Sentinel. {{cite web}}:  (עזרה)
↑  Stokes, Chase (15 ביוני 2020). "cats outta the bag ❤️". {{cite web}}:  (עזרה)
↑  Belfiore, Emily (15 ביוני 2020). "Outer Banks' Stars Chase Stokes and Madelyn Cline Confirm Their Romance". E!. {{cite web}}:  (עזרה)
↑  ‘Outer Banks’ Star Chase Stokes, Sydney Taylor Set For YA Romance ‘Marked Men’ From Nick Cassavetes, Deadline Hollywood, ‏25 בינואר 2023 (באנגלית)
↑  Schremph, Kelly (14 באפריל 2020). "ICYMI: 'Outer Banks' Star Chase Stokes Was In 'Stranger Things'". Bustle. {{cite web}}:  (עזרה)
| 0 | 1 | 2 |
| --- | --- | --- |
| הקודם: 2020: מנדי מור – החיים עצמם | פרס בחירת הקהל לכוכב סדרות הדרמה של השנה  2021: צ'ייס סטוקס – חופים של סודות | הבא: 2022: מרישקה הרגיטאי – חוק וסדר: מדור מיוחד |
יחסי החוץ של ארמניה

מאז הכרזת העצמאות שלה בשנת 1991, יחסי החוץ של ארמניה ידעו עליות ומורדות רבות בניסיון לקיים יחסים רשמיים וידידותיים עם איראן, רוסיה ומדינות המערב. ארמניה חברה במספר ארגונים בינלאומיים כגון האומות המאוחדות (מאז 1992) וחבר המדינות (גם מאז 1992). למרות זאת, המחלוקת לגבי סכסוך נגורנו קרבאך והכחשת רצח העם הארמני גרמו למתיחות ביחסים עם שתיים משכנותיה, אזרבייג'ן וטורקיה, ואף להכחשת קיומה בידי מדינה אחרת, פקיסטן.
משרד החוץ של ממשלת ארמניה הוא הגוף הגדול במדינה שמנהל יחסים דיפלומטיים במדינות העולם. מאוגוסט 2021, אררט מירזויאן מכהן בתפקיד שר החוץ של ארמניה.
ארגונים בינלאומיים

ארמניה חברה בכיותר מ-70 ארגונים שונים מרחבי העולם. כמו:
חבר המדינות
ארגון האמנה לביטחון משותף
מועצת אירופה
יורוקונטרול
הבנק האירופאי לשיקום ולפיתוח
האיחוד האירואסייאתי
קרן המטבע הבינלאומית
אינטרפול
לה פרנקופוני
שותפות לשלום
הארגון לביטחון ולשיתוף פעולה באירופה
האומות המאוחדות
TRACECA
ארגון הסחר העולמי, הבנק העולמי
המדינה משקיפה גם בארגון המדינות הבלתי מזדהות, ארגון מדינות אמריקה, הברית הפסיפית והליגה הערבית. כמו כן, היא שותפת דיאלוג בארגון שאנגחאי לשיתוף פעולה ושלחה בקשה להצטרפות לבנק האסייני להשקעות בתשתיות.
היסטוריה > רצח העם הארמני

במהלך מלחמת העולם הראשונה, האימפריה העות'מאנית טבחה בארמנים שחיו בשטחה. מה-24 באפריל 1915, יום תחילת הטבח עד שנת 1923, נרצחו בין כמיליון לבין 1.5 מיליון ארמנים.
היסטוריה > רצח העם הארמני > הכרת והכחשת רצח העם הארמני

נכון לשנת 2021, כ-33 מדינות מכירות באירועים ההיסטוריים כרצח עם. הפרלמנטים של אוסטריה, אורוגוואי, איטליה, ארגנטינה, ארמניה, ארצות הברית, בולגריה, בלגיה, בוליביה, ברזיל, גרמניה, הוותיקן, הולנד, ונצואלה, יוון, לבנון, לוב, לוקסמבורג, לטביה, ליטא, סוריה, סלובקיה, פולין, פורטוגל, פרגוואי, צ'ילה, צ'כיה, צרפת, קנדה, קפריסין, רוסיה, שוודיה ושווייץ מכירים ברצח העם הארמני. עם זאת, יש ממשלות אזוריות שמכירות בנעשה. לדוגמה, ניו סאות' ויילס ואוסטרליה הדרומית באוסטרליה, וויילס, סקוטלנד וצפון אירלנד בממלכה המאוחדת.
היסטוריה > רצח העם הארמני > הכרת והכחשת רצח העם הארמני > ארצות הברית

ב-30 בינואר 2007, הוגשה הצעת חוק בבית הנבחרים של ארצות הברית שקראה לנשיא ארצות הברית לשעבר, ג'ורג' ווקר בוש, להכיר ברצח. הנשיא המאוחר לו, ברק אובמה, הביע את רצונו להכיר ברצח העם הארמני במהלך הבחירות לנשיאות. עם זאת, גם לאחר שנבחר, ארצות הברית עדיין לא הכירה במאורע. ב-29 באוקטובר 2019, בית הנבחרים אישר לבסוף את הכרתו ברצח העם הארמני.
היסטוריה > רצח העם הארמני > הכרת והכחשת רצח העם הארמני > ישראל

ישראל מכירה חלקית ברצח העם הארמני. זאת לאור העובדה כי ועדת החינוך, התרבות והספורט מכירות בטבח, אך ממשלת ישראל לא. במקום זאת, מקובל בממשלה להשתמש במונח "הטראומה הארמנית" עבור המעשים שנגרמו לארמנים. הגורם המרכזי לאי-הכרה ישראלית ברצח היא חשש במשבר דיפלומטי עם אזרבייג'ן וטורקיה, מי שדואגות להחרמת כל מדינה שמכירה בו.
במהלך כל שנותיה של מדינת ישראל מתמשך ויכוח בין הצד אשר תומך בהכרה ברצח העם הארמני, שטוען כי הטבח לארמנים היה כמו השואה ליהודים במלחמת העולם השנייה, לבין הצד שמתנגד להכרה, שחושב כי מעשה זה יגרום למתיחות רבה ביחסים עם טורקיה ואזרבייג'ן. בעקבות הקונפליקט, עד לשנת 1965 נמנעו נציגים ישראלים להשתתף בטקסי הזכרונות הארמניים.
היסטוריה > הסכסוך על נגורנו קרבאך

ארמניה מספקת תמיכה דיפלומטית וצבאית מלאה ברפובליקת נגורנו קרבאך בסכסוך המתמשך עליה, נגד הממשלה האזרית.
היסטוריה > הסכסוך על נגורנו קרבאך > מלחמת נגורנו קרבאך הראשונה

הסכסוך המודרני על נגורנו קרבאך התחיל בשנת 1988, כאשר פרצו מחאות של תושבים ארמנים נגד השלטון האזרי באזור. מועצת נגורנו קרבאך הצביעה והחליטה על הצטרפותה לארמניה. בעקבות כך, זמן קצר לאחר מכן, החל סכסוך בקנה מידה גדול יותר נגד הארמנים שחיים באזרבייג'ן וכנגד האזרים שחיו בארמניה. ב-1990, לאחר מספר מאורעות אלימות בבאקו, סומגאיט וגנג'ה, הממשלה הסובייטית הכריזה על מצב חירום, הקימה מדינה חדשה בקרבאך ופלשה לבאקו במה שנודע כינואר השחור.
באפריל 1991, החל בחבל הקווקז מה שנקרא מבצע טבעת, שבו חיילים סובייטים ואזרים פלשו לארמניה וגירשו כמה אלפים מהם. המבצע עצמו הסתיים באוגוסט של אותה השנה עם קריסתה של ברית המועצות, אך הסכסוך לבסוף נהפך למלחמה כוללת. הצבא הרוסי החדש נישה פעמים רבות לגשר בין המדינות השכנות, אך ללא הועיל.
יותר מ-30,000 איש נהרגו במלחמה שבין 1988 ל-1994. במאי 1992, כוחות ארמנים פלשו לשושה וללצ'ין, ובכך, למעשה, הייתה לצבאם גישה רחבה יותר לנגורנו קרבאך. עד אוקטובר 1993, הצבא הארמני הצליח במשימתו להשיג את כל שטחי המדינה הזעירה ושטחים גדולים בדרום מערב אזרבייג'ן. באותה השנה, מועצת הביטחון של האו"ם אימצה ארבעה חוקים בנושא וקראה להפסקת אש משני הצדדים. גם לאחר ההצעה, הלחימה נמשכה עד מאי 1994, כאשר רוסיה לבסוף הצליחה לתווך בין הצדדים והשיגה הפסקת אש.
היסטוריה > הסכסוך על נגורנו קרבאך > משא ומתן

משא ומתן על פתירת הסכסוך נמשכים מאז 1992 בעזרת קבוצת מינסק, תחת הארגון לביטחון ולשיתוף פעולה באירופה. קבוצת מינסק מנוהלת על ידי רוסיה, צרפת וארצות הברית ומטרה היחידה היא לשמור על יציבות בין הצדדים. למרות הפסקת האש שהושגה, המשיכו הכוחות של שתי המדינות לגבות כ-100 חיי אדם מדי שנה, בעקבות פעולות מוקשים, ירי מהגבול ועוד.
מאז 1997, קבוצת מינסק הציגה מספר אפשרויות שישמשו כפתרון לסכסוך. שלושתן נדחו. ב-1999, החל משא ומתן של נשיאי ארמניה ואזרבייג'ן על עתידן של המדינות בנושא. המשא ומתן נמשך בתיווך של ארצות הברית, צרפת ורוסיה עד ה-6 באפריל 2001. המדינות עדיין נמצאות בסכסוך מתמשך. לאזרחי ארמניה חל איסור להיכנס לשטחי אזרבייג'ן, ולאזרים אסור להיכנס לשטחי ארמניה.
היסטוריה > הסכסוך על נגורנו קרבאך > מלחמת נגורנו קרבאך השנייה

ביולי 2020 נהרגו ארבעה חיילים אזרים ונפצעו חמישה מירי של ארמנים. התקרית התרחשה כ-300 ק"מ משטח נגורנו קרבאך. מנהיגי המדינות של אזרבייג'ן וארמניה איימו על מלחמה. בספטמבר החמיר המצב כאשר ממשלת ארמניה הודיעה על גיוס כללי של חיילים, לאחר שטענה כי אזרבייג'ן פתחה נגדה במתקפה אווירית. בתגובה, האזרים כמו כן גייסו צבא. ראש ממשלת ארמניה, ניקול פשיניאן קרא לקהילה הבינלאומית ולטורקיה שלא יתערבו בסכסוך.
ב-27 בספטמבר הצדדים התחילו להילחם בפעם השנייה בתוך פחות מ-35 שנים. המדינות המשיכו להילחם כחודשיים, כאשר יש לאזרים 2,883 אבדות בחיילים ובאזרחים, ולארמנים 4,070 בסה"כ. המדינות הגיעו בפעם השנייה להפסקת אש בניצחון אזרי ב-10 בנובמבר. כיום, יש עדיין מתיחות רבה בין ארמניה, נגורנו קרבאך, אזרבייג'ן וטורקיה.
היחסים עם המעצמות > ארצות הברית

ארצות הברית הכירה בארמניה ב-25 בדצמבר 1991, ופתחה את שגרירותה בירוואן בפברואר 1992. לארצות הברית ולארמניה יחסים כלכליים ומסחריים חשובים, בעוד שארצות הברית מממנת חלק רחב מן שיפוץ הכבישים ורשתות ההשקיה בארמניה. אך לפעמים נוצרות מחלוקות בין המדינות, לדוגמה, כאשר ממשלת ארצות הברית גילתה כי איראן מספקת נשק לארמניה. בעקבות כך, נוצרה מתיחות ביחסים שנמשכת עד לימינו.
ארצות הברית, כמו כן, שולחת סיוע הומניטרי לארמניה. בשנת 2019, הקונגרס של ארצות הברית הכיר ברצח העם הארמני, מה שהוביל להתחממות ביחסים. כ-1.5 מיליון ארמנים חיים בארצות הברית, מה שהופך אותה לאחת המדינות עם הכי הרבה ארמנים שחיים בה. במהלך מלחמות נגורנו קרבאך, ארצות הברית ניסתה לגשר בין שני הצדדים, והייתה למעשה אחד הגורמים לסיום מלחמת נגורנו קרבאך הראשונה.
היחסים עם המעצמות > רוסיה

מההיסטוריה ועד היום, יחסי ארמניה ורוסיה היו מוצלחים רוב הזמנים. לאחר שסופחה לאימפריה הרוסית בעקבות מלחמת רוסיה-פרס, רוסיה הגנה על הנוצרים הארמנים מידי אוהיביהם. בשנת 1920, כשנתיים לאחר הקמת הרפובליקה הראשונה של ארמניה, הצבא האדום כבש את ארמניה וסיפח אותה לרפובליקה הסובייטית הפדרלית הסוציאליסטית של עבר הקווקז.
לאחר התפרקות ברית המועצות, ארמניה הצטרפה לארגונים חבר המדינות, ארגון האמנה לביטחון משותף והאיחוד הכלכלי האירואסייתי. בין שתי המדינות נחתמו מספר הסכמים, והן משתפות פעולה בנושאים רבים.
היחסים בין רוסיה לארמניה נהיו מתוחים בתקופת שלטונו של ראש הממשלה הארמני הנוכחי, ניקול פשיניאן. כאשר היחסים קיבלו תפנית לרעה בעקבות תקרית דיפלומטית ביולי 2018, פשיניאן התייחס לה כ"פרובוקציה". מתחים הועלו גם בעקבות מעצרם של הנשיא הארמני לשעבר רוברט קוצ'ריאן ומזכ"ל ארגון האמנה לביטחון משותף, יורי חצ'אטורוב. משם כך, רוסיה מסרבת לקחת חלק בסכסוך על נגורנו קרבאך ולתמוך בארמניה. רוסיה גם תיווכה מספר פעמים בין אזרבייג'ן וארמניה.
היחסים עם המעצמות > הממלכה המאוחדת

הממלכה המאוחדת הכירה בארמניה ב-31 בדצמבר 1991. שתי המדינות מקיימות יחסים שיתופיים וידידותיים, אך ממשלת בריטניה אינה מכירה ברצח העם הארמני, עבור המשך היחסים הדיפלומטיים שלה עם הרפובליקה הטורקית. ראש הממשלה הבריטית מרגרט תאצ'ר ביקרה בארמניה ביוני 1990, כשהיא עוד הייתה חלק מברית המועצות.
היחסים עם המעצמות > צרפת

היחסים הדיפלומטיים שבין ארמניה וצרפת החלו ב-24 בפברואר 1992. בשנת 1998, ביחד עם שכנתה בלגיה, הכירה צרפת ברצח העם הארמני. הן גם הייתה המדינות האירופאיות הראשונות להכיר בטבח. ב-2000, הוקמה האוניברסיטה הצרפתית בארמניה (צרפתית: Université Française en Arménie).
ארמניה חברה בארגון לה פרנקופוני, אשר מאגד מדינות וממשלות הדוברות צרפתית, או מדינות שצרפתית היא שפה מדוברת בהן. כ-250,000 - 750,000 ארמנים חיים בצרפת, והיא אחת המדינות שמאכלסות הכי הרבה ארמנים בתוכן.
היחסים עם המעצמות > הרפובליקה העממית של סין

היחסים בין רפובליקת ארמניה לרפובליקה העממית של סין החלו ב-6 באפריל 1992. סין הכירה בארמניה ב-27 בדצמבר 1991. השגרירות הסינית בארמניה הוקמה ביולי 1992, והשגרירות הארמנית בסין החלה את פעילותה ב-10 באוגוסט 1996. בין סין וארמניה סחר גדול. הייצוא העיקרי של ארמניה לסין הוא עפרות, בעוד שהמוצרים המיובאים מסין הם כוללים בגדים, נעליים, מכונות, כימיקלים, ציוד, חומרי בניין, רהיטים ומזון.
בין ארמניה לסין יש שיתוף פעולה צבאי נרחב. לפי צ'אנג וונקוואן, שר במשרד ההגנה של הכוחות המזוינים הסיניים, הצבאות של ארמניה וסין ידידים ומשתפים פעולה בנושאים שונים. לדברי סיירן אוחניאן, שר ההגנה של ארמניה, ארמניה רואה בסין ידיד ושותף אמין.
בינואר 2012 חתמו סין וארמניה על הסכם, שתואר על ידי משרד ההגנה הארמני כהסכם על שיתוף פעולה צבאי בין שתי המדינות. בשנת 2013 אמר משרד ההגנה הארמני כי סין תספק לארמניה 5 מיליון יואן סיני בסיוע צבאי מדי שנה.
יחסים לפי מדינה > אוקיאניה

| מדינה | תאריך כינון היחסים | הערות/פרטים |
| --- | --- | --- |
| אוסטרליה אוסטרליה | 15 בינואר 1992 | ראה יחסי אוסטרליה-ארמניה:  בשנת 1850, הארמנים הראשונים הגיעו לאי במהלך הבהלה לזהב בקליפורניה. לאחר מכן, בשנות ה-60, כאשר נאצר עלה לשלטון במצרים. בשנות השבעים, כאשר הטורקים פלשו לקפריסין, ולסוף, במהלך מלחמת האזרחים הלבנונית, מ־1975-1992. כיום, יש קהילה של כ-60,000 ארמנים החיים באוסטרליה. נציגים מטעם שתי המדינות ביקרו באוסטרליה ובארמניה פעמים רבות במהלך המאה ה-21.  הפרלמנט האוסטרלי מסרב להכיר ברצח העם הארמני בשל יחסיה הקרובים עם טורקיה. לעומת זאת, ניו סאות' ויילס ואוסטרליה הדרומית מכירות במעשים שנגרמו לארמנים במהלך מלחמת העולם הראשונה.  לארמניה שגרירות בבירה קנברה.  אוסטרליה מיוצגת בארמניה על ידי שגרירותה במוסקבה, רוסיה. לאוסטרליה קונסוליה בבירה ירוואן. |
| איי מרשל איי מרשל |  | נכון ל-2021, אין יחסים דיפלומטיים רשמיים בין איי מרשל לארמניה. |
| איי שלמה איי שלמה |  | נכון ל-2021, אין יחסים דיפלומטיים רשמיים בין איי שלמה לארמניה. |
| ונואטו ונואטו | 26 בספטמבר 2013 |  |
| טובאלו טובאלו | 16 במרץ 2012 |  |
| טונגה טונגה |  | נכון ל-2021, אין יחסים דיפלומטיים רשמיים בין ארמניה לטונגה. |
| מיקרונזיה מיקרונזיה | 21 בספטמבר 2017 | כינון היחסים באותו היום עם חמש מדינות נוספות (הרפובליקה המרכז אפריקאית, ליבריה, איי בהאמה, סנט קיטס ונוויס, פלאו). |
| נאורו נאורו | 22 בספטמבר 2017 |  |
| ניו זילנד ניו זילנד | 6 ביוני 1992 | ראה יחסי ארמניה-ניו זילנד: ניו זילנד מיוצגת בארמניה על ידי שגרירותה במוסקבה, רוסיה.  יש קהילה קטנה של ארמנים שחיים בניו זילנד. רובם חיים באוקלנד. |
| סמואה סמואה |  | נכון ל-2021, אין יחסים דיפלומטיים רשמיים בין ארמניה לסמואה. |
| פיג'י פיג'י | 7 ביוני 2010 |  |
| פלאו פלאו | 21 בספטמבר 2017 | כינון היחסים באותו היום עם חמש מדינות נוספות (הרפובליקה המרכז אפריקאית, ליבריה, איי בהאמה, סנט קיטס ונוויס, מיקרונזיה). |
| פפואה גינאה החדשה פפואה גינאה החדשה |  | נכון ל-2021, אין יחסים דיפלומטיים רשמיים בין ארמניה לפפואה גינאה החדשה. |
| קיריבטי קיריבטי | 26 בספטמבר 2018 |  |
קאלן מאלווי

| --- | --- |

 לידה:  24 בפברואר 1975 (בן 50) אוקלנד, ניו זילנד 
 מדינה:  אוסטרליה, ניו זילנד 
 תקופת הפעילות:  מ-1994 
 עיסוק:  שחקן קולנוע וטלוויזיה
 מקום לימודים:  Beacon Hill High School 
 פרופיל ב-IMDb
 
קאלן מאלווי (באנגלית: Callan Mulvey; נולד ב-23 בפברואר 1975) הוא שחקן אוסטרלי.
ביוגרפיה

מאלווי נולד באוקלנד, ניו זילנד, ועבר לאוסטרליה כשהיה בן שבע, וגדל באזור החוף הצפוני של הוא  ממוצא סקוטי, אירי ומאורי.
קריירה

מאלווי עבד כפעלולן כשנתיים לפני שזכה בתפקיד דראזיק בסדרת הטלוויזיה "תיכון הלבבות השבורים". תפקידו הראשון היה של קורבן שוד בסרטון הדרכה משטרתי.
בשנת 2004 שיחק לצד סם וורת'ינגטון בסרט הקולנוע, "Thunderstruck".
מאלווי שיחק בתפקידים חוזרים בכמה סדרות בהן "קרוב רחוק" (בתפקיד ג'וני קופר) משנת 2006 עד 2008 ובסדרה "בנות מקלאוד" בשנת 2007.
הוא שיחק בתפקיד ראשי בסדרת הפשע "Underbelly", העוסקת בעולם התחתון האוסטרלי משנת 2008 בתור מארק מורן, והופיע בסדרת המשטרה "Rush" בתור סמל. ברנדן "ג'וש" ג'ושוע.
בשנת 2012, הוא שיחק במיני סדרת הפשע "Bikie Wars: Brothers in Arms" בתפקיד מארק אנתוני "סנודי" ספנסר.
בשנת 2012, הוא הופיע בסרט הקולנוע "כוננות עם שחר" של הבמאית קתרין ביגלו. בשנה שלאחר מכן, הוא כיכב בסרט "ההפיכה", בבימויו של רוברט קונלי.
בשנת 2014, הוא הופיע בסרט "300: עליית האימפריה" בתפקיד סיילאס. באותה שנה הוא הופיע בסרט הקולנוע "קפטן אמריקה: חייל החורף" בתפקיד ג'ק רולינס. זו הייתה הפעם השנייה שלו שהופיע בסרט כחייל לצד פרנק גרילו.
בשנת 2014, הוא כיכב בקומדיה השחורה "מיס מדוז" בתפקיד סקיילר. לאחר מכן, הוא שיחק בתפקיד ג'ק טיילור בסרט "הרוג אותי שלוש פעמים" לצד לוק המסוורת', טרסה פאלמר, סיימון פג, ואליס בראגה.
בשנת 2016 גילם מאלווי את אנטולי קניאזב בסרט "באטמן נגד סופרמן: שחר הצדק".
ב-2016, הוא הופיע לזמן קצר בסרט "וורקראפט: ההתחלה", עיבוד הקולנועי של סדרת המשחקים וורקראפט. וכן שיחק בתפקיד ראשי בעונה השלישית של סדרת הטלוויזיה "כוח" בתור דין.
בשנת 2018 שיחק לצד כריס פיין בסרט הקולנוע "מלחמתו של רוברט דה ברוס". בסרט הוא גילם את ג'ון השלישי קומיין, לורד באדנוך.
בשנת 2021 שיחק בסרט הקולנוע "עד המוות". באותה שנה לוהק לסרט "האיש האפור" שיצא לאקרנים בשנת 2022.
חיים אישיים

מאלווי נפצע בתאונת דרכים קשה בשנת 2003, בהתנגשות חזיתית ב-100 קמ"ש (62 מייל לשעה). הוא היה לכוד ברכב במשך כמעט שעה עד שניתן היה לשחררו מההריסות. החלק האמצעי של פניו ניזוק לחלוטין. גם הברך והקרסול השמאלית שלו נשברו. בתאונה איבד מאלווי את ראייתו בעינו השמאלית.
הוא התחתן עם רייצ'ל תומאס, אקדמאית ומוזיקאית, בביירון ביי ב-2010.
פילמוגרפיה

| שנה | סרט | תפקיד | הערות |
| --- | --- | --- | --- |
| 2004 | Thunderstruck | סם |  |
| 2011 | הצייד | צייד יריב |  |
| 2012 | כוננות עם שחר | סייבר, וחם בצוות שש ביחידת אריות הים |  |
| 2013 | ההפיכה | דייוויד וילסון |  |
| 2014 | 300: עליית האימפריה | סקיליאס |  |
| 2014 | קפטן אמריקה: חייל החורף | ג'ק רולינס |  |
| 2014 | מיס מדוז | סקיילר |  |
| 2014 | הרוג אותי שלוש פעמים | ג'ק טיילור |  |
| 2016 | באטמן נגד סופרמן: שחר הצדק | אנטולי קניאזב |  |
| 2016 | וורקראפט: ההתחלה | לוחם |  |
| 2017 | סקייליין 2 | הארפר |  |
| 2017 | Bleeding Steel | אנדרה |  |
| 2018 | דליריום | אלכס |  |
| 2018 | מלחמתו של רוברט דה ברוס | ג'ון השלישי קומין, לורד באדנוך |  |
| 2018 | In Like Flynn | ג'ונסון |  |
| 2018 | Desolate | ואן |  |
| 2019 | הנוקמים: סוף המשחק | ג'ק רולינס |  |
| 2019 | פורד נגד פרארי | ---- | פעלולים |
| 2020 | רשימת F**k-It | די |  |
| 2020 | Shadow in the Cloud | ג'ון ריבס |  |
| 2020 | ילדי התירס | רוברט ויליאמס |  |
| 2020 | High Ground | אדי |  |
| 2020 | Breach | טיק |  |
| 2021 | עד המוות | בובי ריי |  |
| 2022 | Poor Boy |  |  |
| 2022 | האיש האפור | סיירה 4 |  |
| 2025 | Valiant One | כריס לבולד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997–1999 | תיכון הלבבות השבורים | בוגדן דראזיץ' | 74 פרקים |
| 1999 | מלאכים בלבן | מחזיק סטואי | פרק 1 |
| 2000 | פיצה | דייב | 2 פרקים |
| 2001 | The Finder | סם נטולי | סרט טלוויזיה |
| 2001 | Head Start | רודני 'רוד' האנטר | 5 פרקים |
| 2001 | BeastMaster | ריקו | פרק 1 |
| 2001 | קוד אדום | קייג' סורנטינו | סרט טלוויזיה |
| 2006–2008 | קרוב רחוק | ג'וני קופר | 33 פרקים |
| 2007 | Sea Patrol | הורסט ונדרס | פרק 1 |
| 2007 | בנות מקלאוד | מיטש וולברג | 3 פרקים |
| 2008 | Underbelly | מארק מורן | 5 פרקים |
| 2008–2011 | Rush | ברנדן 'ג'וש' ג'ושוע | 70 פרקים |
| 2011 | Slide | ביילי | פרק 1 |
| 2012 | Bikie Wars: Brothers in Arms | אנתוני 'סנודי' ספנסר | 6 פרקים |
| 2016 | כוח | דין/מילאנו | 10 פרקים |
| 2019 | זקנים מכדי לגווע ולמות צעירים | קית' רדפורד | 1 פרקים |
| 2020 | המאורות | ג'ורג' שפרד | 6 פרקים |
| 2020 | Mystery Road | סיימון | תפקיד ראשי (עונה 2); 6 פרקים |
| 2021 | Firebite | מלך הערפדים | 1 פרקים |
| 2023 | Last King of the Cross | הבלש בריאן קרליאן | תפקיד ראשי; 10 פרקים |
הערות שוליים

↑  "Callan Mulvey". AllMovie. נבדק ב-2019-02-06.
↑  Groves, Don. Mulvey's star is rising [online]. Inside Film: If, No. 154, Aug 2013: 14–15. Availability: <http://search.informit.com.au/documentSummary;dn=599499773276203;res=IELAPA> ISSN 1447-2252. [cited 05 May 17].
↑  "Rush to sign Underbelly star". news.com.au (באנגלית). נבדק ב-1 במאי 2017. {{cite news}}:  (עזרה)
↑  "Callan Mulvey". ten.com.au. אורכב מ-המקור ב-7 בפברואר 2009. נבדק ב-2 במאי 2017. {{cite web}}:  (עזרה)
↑  "Bikie Wars: Brothers in Arms". TV Tonight (בAustralian English). 13 במאי 2012. נבדק ב-2 במאי 2017. {{cite news}}:  (עזרה)
↑  "Superman/Batman: Holly Hunter, Callan Mulvey, Tao Okamoto join cast". Entertainment Weekly. נבדק ב-2014-04-03.
↑  "Latest Warcraft TV Spot Has Tons of New Footage".
↑  Newsome, Brad (13 ביולי 2016). "In gangster drama Power drug dealers are bad for business". {{cite web}}:  (עזרה)
↑  Elena Nicolaou,'"`UNIQ--nowiki-0000000F-QINU`"'Everything The Ending Of Outlaw King Doesn't Show, Refinery29, ‏5 באוקטובר 2018
↑  Dan Buffa,'"`UNIQ--nowiki-00000011-QINU`"''Till Death' may be a comeback role for Megan Fox, but you should watch this thriller for Callan Mulvey's villain, KSDK, ‏5 בספטמבר 2021
↑  'The Gray Man': first images of Netflix's most expensive movie so far, the ambitious thriller from the directors of 'Avengers: Endgame' - Then24, Then24, ‏5 בינואר 2022
↑  Sams, Christine "Mulvey's brave recovery", Sydney Morning Herald, 12 May 2004. Accessed 22 August 2007
↑  "Mulvey marries childhood sweetheart". נבדק ב-1 במאי 2017. {{cite news}}:  (עזרה)
| --- | --- |
בקרת זהויות :  NLI: 987007318367805171  PLWABN: 9810560096605606  GND: 1036386546  ISNI: 0000 0004 0968 8980  LCCN: no2013063719  VIAF: 303760244   WorldCat (עם VIAF): 303760244
מאיר קצנלנבוגן

| --- | --- |
 לידה:  1482 האימפריה הרומית הקדושה קצנלנבוגן (אנ'), האימפריה הרומית הקדושה 
 פטירה:  12 בינואר 1565 (בגיל 83 בערך) הרפובליקה של ונציה פדובה, הרפובליקה של ונציה 
 מדינה:  גרמניה 
 תקופת הפעילות:  ? – 12 בינואר 1565 
 רבותיו:  רבי יעקב פולק, מהר"י מינץ
 בני דורו:  רבי שלום שכנא מלובלין, רמ"א
 צאצאים:  רבי שמואל יהודה קצנלנבוגן
 
מצבתו של המהר"ם בבית העלמין היהודי העתיק בפדובה
הרב מאיר קצנלנבוגן, (מכונה מהר"ם פדובה ובקיצור מהרמ"פ) מפדובה (בכתיב לועזי: Katzenellenbogen;‏ 1473, קצנלנבוגן (אנ') – 12 בינואר 1565, י' בשבט ה'שכ"ה, פדובה), מגדולי הפוסקים האשכנזים במאה ה-16.
ביוגרפיה

נולד בשנת 1473 ליוליה מלכה, בתו של יחיאל לוריא מבריסק ולרב יצחק קצנלנבוגן. בילדותו למד בפראג אצל רבי יעקב פולק, בעל החילוקים, ביחד עם רבי שלום שכנא מלובלין. מפראג עבר לפדובה, שם למד בישיבתו של רבי יהודה מינץ, שהיה רבהּ של פדובה באותה עת, ואף נשא את נכדתו, חנה בת בנו רבי אברהם מינץ, לאישה. מצד אימו היה בן דודה של מלכה איסרליש אם הרמ"א.
בשנת ה'רפ"ה 1525 מונה להיות רב קהילת האשכנזים בפדובה, ועמד בראש הישיבה במשך ארבעים שנה עד מותו. כן כיהן כראש ועד רבני המחוז בוונציה. בתקופתו פרחה הישיבה, ומשכה אליה תלמידים מרחוק.
בנו היה הרב שמואל יהודה קצנלנבוגן (המהרשי"ק). נכדו היה רבי שאול וואהל מלך פולין.
חשיבותו

מהר"ם מפדובה נודע בחריפותו ובעומק דעתו המקיפה, ועל כן היה מוערך מאוד בקרב חכמי הדור. רבים מחשובי רבני אירופה, ובהם הרמ"א, מכנים אותו אב"ד מדינת ונציה. באמצע המאה ה-16 היה המהר"ם מפדובה מזקני הדור ומגדולי תלמידי החכמים. דעתו התבקשה בכל בעיה חברתית או הלכתית חשובה, ואכן חליפת השו"ת שלו הקיפה את כל גדולי הדור באירופה ובארצות המזרח. חלק מתשובותיו התפרסמו בספר 'הא לכם זרע' (ונציה ה'שי"ג).
חיבורו על הרמב"ם

המהר"ם מפדובה הגיה והדפיס את הספר 'משנה תורה' לרמב"ם. הספר נדפס בין השנים ה'ש"י-ה'שי"ד אצל המדפיס הנוצרי ברגדין, ובסוף המהדורה צירף הגהות וחידושים משלו. ההשקעה הייתה גדולה, והמהר"ם מפדובה ציפה להתפרנס ממכירת הספרים. ואולם מתחרהו של ברגדין, בעל בית דפוס נוצרי בשם יוסטיניאן, גנב מברגדין את הגהותיו של המהר"ם מפדובה, הוציא לאור מהדורה דומה, ומכרהּ במחיר נמוך יותר. פרשה זו הסעירה את העולם היהודי, והרמ"א (כבן בת-דודתו) שנדרש להיכנס לעובי הקורה, הוציא מניפסט שבו קרא לקנות את החיבור במהדורת פדובה בלבד, ואף הטיל חרם ונידוי על מי שיקנה את מהדורת יוסטיניאן. פרשה זו גרמה למחלוקת חמורה, שהביאה לכך ששלושה מומרים – יוסף מורו צרפתי, חננאל דה פוליניו ושלמה רומאנו (נכדו של המדקדק אליהו בחור) – הלשינו, בהשראת המדפיסים, זה כנגד זה על התלמוד, שהוא מלא שטנה וקללות על הנצרות והנוצרים. האפיפיור יוליוס השלישי הוציא צו לשריפת התלמוד בראש השנה שנת ה'שי"ד.
הפולמוס על הדפסת ספרי הקבלה

הדפסת מספר ספרי קבלה באירופה תרמה להפצת תורת הקבלה החל ממחצית המאה ה-16. ספרים אלו נדפסו אמנם בלא "הסכמות", אך הדפסתם לא עוררה התנגדות. ברם הדפסת 'ספר הזוהר' וספר 'מערכת האלוהות' (המיוחס לרבי פרץ רבם של הר"ן והריב"ש) בשנת ה'שי"ח עוררה ויכוח מר, שכתוצאה ממנו הורו חכמי אשכנז שלא להדפיס ספרי קבלה. בפולמוס זה היה מעורב בין היתר המהר"ם מפדובה, שחתם על חרמות נגד הדפסת הספרים.
דרכי שלום

קיימות פסיקות מדרבנן שנועדו לשמור על השלום. פסיקות אלו ניתנות בשלושה תחומים: כלל היחסים בין בני אדם, היחס לעם הארץ והיחס לגויים.
המהר"ם מפדובה דן בשאלה כיצד יוכלו שני אחים, שאביהם היה שר וגדול שהשתמד, לעלות לתורה, שכן כעיקרון אין קוראים בשמו של משומד. עלתה אפשרות לקרוא על שם אבי אביהם הסב, אך גם פתרון זה לא נראה להם, ולפיכך פנו בשאלה זו.
המהר"ם מפדובה השיב כי בשל כבוד הבריות של הבנים וכבודו של אביהם, יש בכל זאת לקרוא בשמו, וזאת כדי שלא יפגעו ממעשיו של אביהם המשומד, שהיה כאמור אדם חשוב, שלא ניתן להתעלם ממנו או לא לציין את שמו. לדעתו, כאן עולה נימוק דרכי שלום, שמחמתו יש לקרוא למשומד בשמו.
חיבוריו

הספרים אשר חיבר המהר"ם מפדובה הם:
פסקים ושו"ת - שנדפסו בוונציה בשנת ה'שי"ג.
הגהות וחידושים על הרמב"ם.
הוספות לספר גיטין וחליצה לרבי יהודה מינץ.
הגהות על הטורים.
פירושים על הילקוט שמעוני.
ספר בעניין שמות וקבלה מעשית.
סליחות.
לקריאה נוספת

אבא אברהם אייזנער, תולדות הגאון ר' דוד לידא זללה"ה עמ' 58, ברסלוי - גרמניה, ה'תרצ"ח.
הערות שוליים

↑  שם ושארית, על מצבת שטנגן[דרושה הבהרה], יוסף כהן-צדק, קרקוב, ה'תרנ"ה אביך[דרושה הבהרה] שם מספר 42, עמוד 64.
↑  יוחנן פרשל מעיר שבצמח דוד כתוב שנפטר כבר בשנת שי"ח.
↑  רפאל הלפרין, אטלס עץ חיים, כרך ו', עמוד 192, באתר tablet.otzar.org
↑  שו"ת מהר"ם פאדווא, סימן פז
| --- | --- |
בקרת זהויות :  NLI: 987007263763305171  PLWABN: 9810669806305606  BnF: cb10569833m (data)  GND: 142103209  ISNI: 0000 0000 8168 9903  LCCN: n97084181  VIAF: 97949553   WorldCat (עם VIAF): 97949553
יחסי החוץ של הולנד

מדינות איתן יש להולנד יחסים דיפלומטיים
יחסי החוץ של הולנד (בהולנדית: Nederlandse buitenlandse betrekkingen) הם היחסים הבינלאומיים של הולנד. הולנד מנהלת יחסים עם רוב מדינות העולם. משרד החוץ של הולנד הוא הגוף הממשלתי האחראי על ניהול קשרי החוץ של הולנד. הולנד חברה בין היתר באו"ם, ברית נאט"ו ובאיחוד האירופי.
במהלך המאה ה-17 ואחריה - תור הזהב של הולנד - ההולנדים בנו אימפריה מסחרית וקולוניאלית. זו הייתה מעצמת ספנות וימית מובילה ולעיתים קרובות הייתה במלחמה עם אנגליה, יריבתה העיקרית. השליטה הקולוניאלית העיקרית שלה הייתה באינדונזיה, שלחמה נגדה והשיגה עצמאות לאחר 1945. הקשרים ההיסטוריים שירשו מעברה הקולוניאלי עדיין משפיעים על יחסי החוץ של הולנד. מדיניות סחר החוץ שלה מטופלת על ידי האיחוד האירופי. ההולנדים היו פעילים בתפקידי שמירת שלום בינלאומיים.